Diari Oficial de la Generalitat Valenciana


Sumari del DOGV 2809, del 14-08-1996 (1996/839017)

DECRET 148/1996, de 30 de juliol, del Govern Valencià, pel qual s'accepta la cessió gratuïta de la propietat de l'immoble i l'edifici construïts a sobre, situat en el polígon 31 «Derramador», av. de la Constitució, s/n, d'Onil, destinat a centre d'ensenyament secundari, realitzada per l'ajuntament d'aquest municipi.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1996/07/30/148/dof/vci/html**

### Dades del document

Número de DOGV
:   2809

Data del DOGV
:   14-08-1996

Secció del DOGV
:   ALTRES DISPOSICIONS

Número del document
:   1996/839017


Data del document
:   30-07-1996

Organisme emissor
:   Conselleria d'Economia i Hisenda

Tipus de document
:   Decret

DECRET 148/1996, de 30 de juliol, del Govern Valencià, pel qual s'accepta la cessió gratuïta de la propietat de l'immoble i l'edifici construïts a sobre, situat en el polígon 31 «Derramador», av. de la Constitució, s/n, d'Onil, destinat a centre d'ensenyament secundari, realitzada per l'ajuntament d'aquest municipi.   
L'Ajuntament d'Onil, en sessió plenària realitzada el dia 9 de novembre de 1994, acordà la cessió gratuïta a la Generalitat Valenciana de la propietat de l'immoble situat en el polígon 31 «Derramador», av. de la Constitució, s/n, i de l'edifici construït allí, on hi havia el col·legi públic La Creueta, propietat de l'ajuntament.  
La cessió es realitza amb la finalitat determinant que l'immoble es destine a centre d'ensenyament secundari.  
A petició de la Conselleria de Cultura, Educació i Ciència s'iniciaren els tràmits legals oportuns per a l'acceptació i la formalització de la cessió gratuïta de l'immoble, realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del conseller d'Economia i Hisenda i amb la deliberació prèvia del Govern Valencià en la reunió del dia 30 de juliol de 1996,  
DECRETE  
Article 1  
Acceptar la cessió gratuïta de la propietat, realitzada per l'Ajuntament d'Onil, del solar de 10.000 m2 de superfície, que en l'actualitat són 10.072,29 m2 de superfície, i de l'edifici construït allí, que ocupa 1.844 m2, amb tres plantes que fan un total de 1.313,54 m2 i un porxo de 530,5 m2, situat en el polígon 31 «Derramador», av. de la Constitució, s/n, on hi havia el Col·legi Públic La Creueta, que confronta: nord, resta de la finca matriu; sud, camí del Pla; est, Francisco Rico Sempere, i oest, resta de la finca matriu.  
Aquesta finca es troba inscrita en el Registre de la Propietat de Xixona, al foli 175, tom 663, llibre 100 d'Onil, finca 7.307.  
Article 2  
La cessió gratuïta efectuada per l'Ajuntament d'Onil es fa amb la condició de destinar l'immoble a centre d'ensenyament secundari.  
Article 3  
El dret de la propietat derivat d'aquesta cessió s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.  
DISPOSICIó FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest decret.  
València, 30 de juliol de 1996  
El president de la Generalitat Valenciana,  
EDUARDO ZAPLANA HERNáNDEZ-SORO  
El conseller d'Economia i Hisenda,  
JOSÉ LUIS OLIVAS MARTíNEZ


Còpia Permalink ELI